Ei, Dolores. Päästä minut.
Päästä irti!
Ole kiltti, Dolores...
Tässä on kirjattu kirje. Et ikinä arvaa, mitä telakalla tapahtui.
Dolores Claiborne, mitä sinä... Voi luoja!
Mitä sinä olet tehnyt?
Laske se alas. Kuulitko?
Jeesus sentään...
Voi hyvä luoja...
Sinä tapoit hänet.
Jätä sitten kuva pois. -Ei käy.
Puoli sivua. -Sinä teet kuvatekstin.
Älä nyt, se on tärkeä. -Pelkkä lisuke.
Se käsittelee kampanjaa. -Juttu on parempi ilman sitä.
Sinä sanoit sitä loistavaksi. -Sanoin että se on hieno.
Onko siinä jokin ero? -On. Puoli sivua.
Hyvä on. Jätin sen siihen vain jotta voisit poistaa sen.
Olen valmis Arizonaan, lääkärin hoitovirhejuttu odottaa.
Puhuin ex-vaimon kanssa 20 minuuttia.
En antanut juttua sinulle. -Kyllä annat.
Odota nyt vähän. -Tästä tulee vielä kirja. Olen ansainnut sen.
Jokainen juttu on sinulle elämän ja kuoleman asia. Et ole ainoa täällä.
Joudun pitämään kymmenen muuta tyytyväisenä. -Loistavaa.
Et enää vain pane minua, vaan panet halvalla.
Mitä nyt, Helen? -Selenalle tuli faksi.
Phoenixistako? -Ei, lehtileike Bangor Daily Newsista.
"Rouva kuoli, taloudenhoitaja pidätettiin."
"Dolores St. George..." -Missä lähete on?
EIKÖ TÄMÄ OLE SINUN ÄITISI?
KAUPUNGINTALO
Faksiko? Älä unta näe, täällä ollaan vielä 1800-luvulla.
Pilailetko sinä? Ei täällä ole motellia, vain yksi ravintola.
Yövyn kaupungintalolla. Ei kannata hermostua, tämä ei ole mikään loma.
Palaan heti kun asia on hoidettu.
Voinko auttaa? -Etsin Dolores Claibornea.
Kuka te olette? -Hänen tyttärensä.
Minä olen John Mackey, komisario Mainen poliisista. -Päivää.
Pyytäkää konstaapeli Stamshaw tänne heti.
Täällä ei saa polttaa, tämä on julkinen rakennus.
Me olemme tavanneet ennenkin. -Olemmeko?
Te olitte ehkä 13-vuotias. Olikohan se auringonpimennyksen aikaan?
Oliko se vuonna 1975? Minä tutkin isänne kuolemaa.
Tapasimme kuulustelussa.
Mitä nyt? -Neiti St. George on täällä.
Selena?
Johan nyt! Olen Frank Stamshaw, Marshallin veli.
Olimme Jonesportin lukiossa. Siitä on pitkä aika. -Niin on.
Onpa yllätys nähdä sinut. Äitisi kielsi ottamasta yhteyttä sinuun.
En tiennyt, että hän soitti sinulle.
Ei soittanut, juttu faksattiin toimistooni.
Missä se on? -Tulin New Yorkista.
Onko hän täällä vai ei? -Hän on yläkerrassa.
Mutta... John?
Onko hänet pidätetty? -Ei oikeastaan.
Komisario Mackey tuli eilen, olimme juuri aloittamassa. -Mitä?
Kuolemansyyn tutkimus on maanantaina. Selvitämme asian.
Miksi hän sitten on täällä? -Vera Donovan on kuollut.
Ruumiinavaus tehdään Machaissa tänä aamuna.
Hän kuoli pudottuaan portaista. -Äitinne oli kahden hänen kanssaan.
Sehän oli hänen työtään. -Valitettavasti -
asiaan liittyy muutakin, jota ei kerrottu lehdessä.
Dolores?
Mitä sinä teet? -Siistin vähän tätä helkkarin sotkua.
Paikka on oikea sikolätti. -Olet epäilty, et mikään palvelija.
Anna niiden olla. Sinulle tuli vieras.
Sanoinhan että en halua lakimiestä.
Dolores, se on tyttäresi.
Selena?
Voi luoja... Miltä sinä näytätkään.
Olet leikannut hiukset.
Minä en...
Soititteko te hänelle?
Kylläpä teillä on otsaa. -Hän tuli pyytämättä.
Katsos vain... Selena.
Olen vain...
Voi luoja...
Oletko se tosiaan sinä?
Katso!
Rouva Claiborne! -Kenet te tänään tapoitte?
En ketään, mutta tiedän kenestä aloittaa.
Missä auto on? -Tuolla.
Asuit Veran luona, mutta se on nyt rikospaikka. -Minulla on oma taloni.
Teidän tulisi pysyä saarella neljä päivää, Selena.
Kerron jos pakenen Etelä-Amerikkaan.
Kiitos. -Vielä yksi asia, rouva St. George.
Nimeni on Claiborne, muutin sen kun Joe kuoli. -Anteeksi.
Huomenta, Pam.
Olen pahoillani, mutta olisi syytä hankkia lakimies. -Pahoillanne?
Olitte viimeksi pahoillanne -
kun kolikon naru katkesi maksullisessa vessassa.
En oikein tiedä, mitä sanoa.
Olet niin aikuinen. Sinusta on tullut kaunis nainen.
En voi uskoa, että olet täällä. -Sittenhän meitä on kaksi.
Sinulla oli varmasti hyvä syy ärsyttää heitä.
Toisinaan narttumaisuus on naisen ainoa keino.
Hieno auto. -Vuokrasin sen.
Onko tässä päivä- vai viikkomaksu?
Tuo on kai sinun tapasi kysyä miten kauan viivyn.
Olet vielä hermostuneempi kuin minä. -Menen maanantaina Phoenixiin.
Se on iso juttu. Yritän päästä siitä, mutta se ei ehkä onnistu.
En tappanut häntä.
En työntänyt häntä portaista alas. Senhän sinä halusit tietää.
En murhannut sitä ämmää sen enempää kuin pidän päässäni timanttitiaraa.
Silminnäkijä näki sinut ruumiin vieressä kaulin kädessä.
Poltatko sinä? -Etkö kuule mitä sanoin? Kyse on murhasta.
Onneksi ei tullut sentään takuita.
HUORA
Eikö olekin aavemaista? Ei seistä ulkona koko päivää.
Mikä sotku! Varsinaiset taiteilijat...
Katso nyt tätä sotkua.
Voi hyvä isä sentään...
Saamarin pikkupaskiaiset... Arvaan kyllä keitä he ovat.
Anna minä yritän.
Selena!
Mene sisään.
Mene heti sisään.
Minähän olen sisällä.
Tiedän, täällä on kylmä.
Onpa täällä pölyistä.
Onneksi en katkaissut sähköä.
Tuolla on polttopuita, saamme kuumaa vettä pian.
Yläkerrassa on kaiketi puhtaita lakanoita.
Mitä kauemmin seisot siinä, sitä enemmän tässä hermostuu.
Puhelin on mykkä. -On ollut ainakin kolme vuotta.
Tietäisin sen, jos soittaisin useammin.
Soitit Veralle viime jouluna. -Linjat toimivat kumpaankin suuntaan.
Ei tästä tule mitään, tarvitsen puhelimen. Menen motelliin.
Se on kiinni, nyt ei ole sesonkiaika.
Entä Rinerin paikka? -Hän lähti pois.
Talo paloi varmaan viisi vuotta sitten.
Hitto...
Kaupungissa on puhelimia, täytyy mennä ostoksille.
Minä menen, yksin.
Minä hoidan sen. -Et tiedä, mitä me tarvitsemme.
Oletan että ihan kaikkea.
LEHDISTÖKORTTI
Minä tiedän mitä leikitään. Osaatko laskea viiden välein?
Minä voin opettaa.
Leikitään piilosta.
5, 10, 15, 20, 25, 30.
Missä hän on? En löydä Selenaa.
Yläkerrasta kuuluu kamala meteli, mutta en löydä Selenaa mistään.
Onko hän eksynyt? Mikä tuo ääni oli?
Mitä korvani kuulevatkaan? Taisin kuulla jotain.
Siinähän sinä olet.
Minä voin auttaa, se on työtäni. Sinulla on kai nälkä.
Puheluihin meni kauemmin kuin luulinkaan.
Vesi on lämmintä. Mene kuumaan kylpyyn, minä hoidan nämä.
Etsin tunnin röntgenlääkäriä, eikä hän suostunut puhumaan minulle.
Onko se uusi juttusi?
Oliko sitä lämmintä vettä?
Mene sinä vain peseytymään.
Mene nyt, ei siitä ole haittaa.
Se on varmaan stressaavaa.
Puhut kaiken maailman kuuluisuuksien kanssa.
Kehystin sen kuvan. Sinä ja Richard Nixon.
Hän halusi myydä kirjaansa. -Laitan kaikki juttusi leikekirjaan.
Jonesportin kauppa kerää ne minulle. Luin niitä Veralle -
kun hän oli tarpeeksi tolkuissaan kuuntelemaan. Olet pärjännyt hyvin.
Oletko sitä mieltä?
Hitto, se teki vaikutuksen jopa "pussaa persettäni" Veraan.
Ilme oli näkemisen arvoinen kun hän näki sen etusivun jutun.
Hiljennä vähän tahtia. -Usko pois, tiedän omat rajani.
Kuulostaa turhan tutulta.
Anna jo olla. -Olen nähnyt tarpeeksi juoppoja.
Ei muuta. -Mitä syytä isällä oli olla onnellinen?
Hän varmisti, että muilla oli yhtä kurjaa kuin hänellä.
Siksikö sinä tapoit hänet?
Kaipa tuo oli rankka kysymys. Se on tämän ammatin huonoja puolia.
Älä sure, äiti. Kysyin Jean Harrisilta samaa asiaa.
Tunnusta pois, me tuskin tunnemme toisiamme.
Emme ole puhuneet vuosiin ja se on molempien syytä.
Jos et tappanut Veraa, sinulla ei ole syytä huoleen.
Mutta jos teit sen, ansaitset rangaistuksen.
Mutta ei esitetä mitään onnellista jälleennäkemistä.
Olen pahoillani, mutta asia on näin.
Mitä tulee harvoihin muistoihini isästä -
haluaisin säilyttää ne.
Kuunteletko sinä?
Isä, me teimme tapiokaa.
Ei kai? -Kyllä, eikä sitä tehty valmiista jauheesta.
Siinä on oikeaa kermaakin. -Kohta kai väität, että teit sen minulle.
Tuo on aito St. George -hymy. Näytät ihan äidiltäni.
Nyt riittää pelleily, hänellä on kotitehtäviä.
Mene tekemään kotitehtävät.
Theo soitti vintturista. Jos sinulla on ne osat, hän maksaa 250 dollaria.
Muutin mieleni, en myykään sitä.
Sanoit että se ei ole satasen arvoinen.
Hänellä on veneitä ja hän tarvitsee sitä.
Eikö tarkoitus ole auttaa AA-kavereita?
Auttaa... Hitto!
Jos saan sen kuntoon, saan sillä 250 taalaa kuussa.
Hitto, limonaati on lämmintä. -Tulin vasta puoli tuntia sitten.
Laitoin sen jääkaappiin heti. -On kyllin vaikea juoda sitä kylmänä.
Mikä on noin hauskaa?
Sinun housusi, ne ovat revenneet takaa.
Onpa hassu juttu.
Oletpa sinä vallaton yhtäkkiä.
Anna kun arvaan: Vera Donovanilla on pakastin täynnä limonaatia.
Ota ne pois, korjaan ne illallisen jälkeen. -Mistä tässä on kyse?
Mielisteletkö kesäasukkaita niin että mitään ei jää minulle?
Muista että isäsi raaputti isäukkoni venettä, joten älä ylpisty liikaa.
Jos sinulla olisi ne veneet, emme tarvitsisi rahaa.
Katsopa tätä, Dee.
Tässä on takapuoli, ihan vain sinulle.
Haluatko nähdä toisenkin puolen? On kai se aika hassua.
Et kai ollut koko päivää noin?
Miksi pakotit minut tekemään sen?
14 kertaa 4 on 28... Ei voi olla.
Kyllä on. -Eikä ole.
Jos ottaa neljätoista ja taittaa sen kahtia...
Saanko toisen rusinoiden kera? -Vasta illallisen jälkeen.
Olit oikeassa kerman suhteen. -Hän piti rusinoista.
Äiti, kaali kiehuu yli. -Ota se pois hellalta.
Minä vain... Minä vain lepään tässä hetken.
Hän louskutti leukojaan kunnes väsyi.
Väsyi ihan kokonaan.
Äiti, katanko minä pöydän?
Se olisi mukavaa.
Yksi tytöistä edustaa Alquininin hengenpelastusasemaa.
Se on Algonquin!
Toivottavasti se ei ollut äidin astioita.
Tule katsomaan tätä. Näet miltä perseen pitää näyttää.
Miehet puhuvat aina sinun rumuudestasi.
Mutta minä puolustan sinua. Sanon että olet ehkä ruma nyt -
mutta näkisittepä hänet kun olen ryypännyt.
Äiti varoitti, että päästät itsesi rupsahtamaan.
Lihava perse, huono ruoanlaittaja -
ja aina suuna päänä...
Arvaa mitä? Minua ei enää väsytä.
Istu alas, jos et halua tätä päähäsi.
Äiti?
Mene takaisin nukkumaan. Isä ja minä puhumme vähän asioista.
Onko kaikki hyvin? -On. Eikö niin, Joe?
Totta kai.
Mene vain takaisin sänkyyn.
Isä? -Mene nyt.
Senkin ämmä, saat vielä maksaa tästä.
Siitä vain, mutta tee se nopeasti. Äläkä anna Selenan nähdä sotkua.
Voit haukkua minua niin paljon kuin haluat, ole ilkeä ja loukkaava.
Mutta tämä on viimeinen kerta kun lyöt minua. Jos teet sen vielä -
toinen meistä päätyy hautuumaalle.
Olisit hyödyksi, nainen.
Tuo minulle pyyhe, verta valuu puserolle.
Se opetus meni kerralla perille. Ehkä se oli ainoa kerta.
Päivä on ollut pitkä. Olet varmaan väsynyt.
Mitä haluat minun sanovan? Kiitos kun kerroit?
Selena!
Etsin sinua joka paikasta. Ilma on kylmä kuin jouluna.
Mitä sinä teet? -En saanut unta.
Vilustut vielä. -Kerro suunnitelmasta B.
Kai sinulla on toinen suunnitelma?
Älä ole huolissasi rahasta. -Saanhan minä eläkettä.
Voin tehdä töitä, en tarvitse paljon. -Tarvitset lakimiehen.
Nyt on tosi kyseessä.
Sinusta minä olen huolissani. -Pysytään aiheessa.
Sinä olet minun tyttäreni. Et ehkä halua puhua siitä, mutta niin se on.
Olet yhä minun Selenani, minun kiltti tyttöni.
En voi olla huolehtimatta sinusta. -Sinun kätesi...
Pelottavaa...
Jos haluaa tietää ihmisen elämästä, katso hänen käsiään.
22 vuotta Vera Donovanin kanssa tekee tämän.
Rouva Donovan, vannon että poikia ei tule. -Voit mennä, Susan.
Mutta... -Ajattele asian myönteistä puolta.
Et saanut työpaikkaa -
mutta sinulla on hauskaa, kun kerrot millainen ämmä Vera Donovan on.
Seuraava!
Olen tehnyt töitä 13-vuotiaasta. Aloitin hotellisiivoojana.
Lukioaikana siivosin kolme kerrosta yksin.
Huolehdin isästäni kun äiti kuoli. Olen naimisissa ja minulla on tytär.
Tämä on iso talo, mutta olen iso nainen ja teen hyvää työtä.
En esitä olevani helppo työnantaja...
Dolores.
Tässä talossa on tietyt säännöt, olet varmasti kuullut niistä.
Mutta kerron ne sinulle, jotta vältämme myöhemmät itkut.
Jokainen ikkuna pidetään auki päivittäin ainakin kaksi tuntia...
Hänellä oli tosiaan omat tapansa.
En tiedä mistä hän ne keksi, mutta hän oli niiden vanki.
Hopeat kiillotetaan joka viikko, haluan nähdä peilikuvani niistä.
Kylpyammeet kuurattiin joka päivä etikalla ja soodalla.
Pöytäliinat ja nenäliinat pestiin käsin, silitettiin ja tärkättiin.
Home riitti perusteeksi potkuille.
Lakanat olivat erityisen tärkeitä.
Vaikka häneltä olisi leikannut nenän pois, hän silti tiesi -
oliko lakana kuivunut ulkona vai kuivaajassa.
Anteeksi, herra Donovan. -Onko pakko tehdä tuo nyt?
Puhukaa rouvalle. -Hänen miehensä -
Jack kävi siellä vain kerran kesässä.
Hän ei piitannut Verasta.
Pyykkinaru olisi voinut olla talon vieressä, mutta se ei käynyt Veralle.
Etelätuulen piti puhaltaa liinavaatteisiin.
Eli kapusin eestaas kaksi kertaa päivässä.
Eikö olekin suurenmoista, Jack?
Kuusi pyykkipoikaa, Dolores. Tiedät että haluan niin.
Kuusi pyykkipoikaa, ei viisi.
Jack, kello on puoli viisi. Etkö halua cocktailia?
Pelkkää ämmämäisyyttä joka päivä koko kesän, mutta pidin suuni kiinni.
Joka viikko 40 dollaria meni tilille. Eikä Vera voinut sanoa mitään.
Vaikka hän valittikin, toimin kai oikein, koska syyskuussa...
Sinulla on varmasti kiireinen talvi -
mutta tarvitsen apua kerran viikossa.
Pyyhkimään pölyjä ja pitämään hiirille seuraa.
Voin tehdä sen. -Ajattelin maksaa 12 dollaria viikossa.
Sopii. -Nähdään kaatuneiden muistopäivänä.
Sinä talvena Jack Donovan kuoli autokolarissa Marylandissa.
En tiennyt mitä odottaa, mutta Vera ilmestyikin hyväntuulisena.
Olen sanonut, että kynnysmatoissa teksti pitää olla ulospäin.
Hän myi Baltimoren talonsa ja muutti tänne pysyvästi.
Siirtäkää tuo pois ja tämä tuonne. Ja viekää tuo hirveä sohva pois.
Muuttoon meni kaksi päivää. Hän tarjosi kokopäivätyötä ja otin sen.
Tiesin millaista helvettiä se olisi. Helvettiin ei joudu hetkessä.
Todellinen helvetti tulee hitaan varmasti kuin märät talvilakanat.
Räkä valuu ja kädet ovat niin kylmät, että toivoo tunnon katoavan.
On vasta joulukuu. Helmikuuhun mennessä iho menee rikki -
ja vuotaa verta jos käden puristaa nyrkkiin.
Mutta sitä jatkaa vain ja ennen kuin huomaakaan, on kulunut 20 vuotta.
Ei ollut pakko jäädä. -Tarvitsin rahaa.
Et 40 dollaria viikossa. -Silloin tarvitsin sitä eniten.
En itselleni, vaan sinulle. -Loistavaa, se onkin minun syytäni.
Isäsi ei piitannut, pääsetkö pois täältä. -Taas se alkaa...
Laitoin joka viikko rahaa sinun tilillesi koulua varten.
Jotta pääsisit pois täältä.
Se onnistui. -Huomenta.
Oletteko aamukävelyllä? -Ei, valmistelen suurta pakoani.
Miten voimme auttaa?
Tarvitsemme hiusnäytteen. -Mitä?
Tarvitsemme hiusnäytteen kokeita varten.
Yksi hius riittää. -Jätetään se väliin.
Se on vapaaehtoista nyt, olisimme hyvin kiitollisia.
Otitko sakset mukaan? -Sanoin että se jätetään väliin.
Saan luvan siihen iltapäivällä. -Jos haluatte sen -
niin leikatkaa pois.
Totta puhuen se täytyy vetää irti. Haluamme myös juuren.
Siitä vain, ottakaa mitä haluatte.
En osallistu kauneuskilpailuun tällä viikolla.
Oliko muuta? -Nyt riittää.
Puhuimme Sheila Jolanderin kanssa.
Hän kuuli sinun uhkaavan Vera Donovania monta kertaa.
Onko se totta? -Jos hän olisi käynyt päivittäin, hän olisi kuullut lisää.
Mene sisään. -Loppuvaiheessa olisi pitänyt sanoa se joka tunti.
Kirjoittakaa se muistikirjaanne, herra Mackey.
Kirjoittakaa myös -
että puhuminen ja tekeminen ovat kaksi eri asiaa.
Vaimonne on varmaan kertonut sen teille. -Nyt riittää.
Minun vaimoni, rouva Claiborne -
kuoli 12 vuotta sitten luusyöpään.
Luonnollisista syistä.
Me lähdemme nyt.
Frank, haluan mennä Veran talolle.
Siellä on vaatteitani ja tavaroitani. -Huomenna.
Veran ruumis siirretään tänään. -Sopii minulle.
Mitä helvettiä tuo oli olevinaan?
Hänestä ei pidä tehdä vihollistaan.
En hanki vihollista, säilytän vain vanhan. -Mitä tarkoitat?
Etkö tosiaan muista häntä?
Hyvä on, mutta sanoitte olleenne isänne kuoleman aikaan -
hotellissa töissä Jonesportissa. -Kyllä.
Muistatteko rouva Devereaux'n hotellista?
Hän yllättyi nähdessään teidät.
Äitinne ei antanut teidän olla siellä yötä.
Eikö se ole totta? -Kyllä kai.
Miksi hän antoi sinun olla yötä siellä sinä viikonloppuna?
Selena?
Oliko kotona ehkä ongelmia?
Olivatko vanhemmat onnellisia?
Neiti St. George? -Auringonpimennys.
Hotelli oli täynnä auringonpimennyksen takia.
Me saimme kaksinkertaista palkkaa.
Eli kyse oli rahasta. -Äiti antoi luvan jäädä.
Me saisimme kaksinkertaisen palkan.
Eli isänne kuolema oli vain sattuma? -Kauanko annatte hänen jatkaa tätä?
Mitä nopeammin hän puhuu, sitä nopeammin tämä loppuu.
Kiduttakaa mieluummin minua.
Rouva St. George... -Jos syytätte minua taposta, sinutelkaa toki.
Komisario Mackey tekee vain työtään.
Väittämällä onnettomuutta murhaksi ja itkettämällä tyttöä joka yö?
Jos se on hänen työtään, merkitkää ylityötunnit. -Erotetaan heidät.
Älähän nyt, John. -Viisi minuuttia kahden, ilman häntä.
Nyt riittää. -Tarvitsen vain viisi minuuttia.
Sanoin jo, että nyt saa riittää.
Joten älä puhu minulle vihollisten hankkimisesta.
Se paskiainen on odottanut kauan päästäkseen minun kimppuuni.
Anna se kirves.
Katso nyt tätä ikkunaa. Ne pikkuriiviöt...
Vanhempien pitäisi maksaa tämä.
Minun täytyy ostaa ikkuna, kittiä ja ties mitä.
Kas kun eivät polttaneet koko taloa.
Eikö hoitovirhejuttu ole tärkeä?
Olisin soittanut eilen, en tiennyt numeroa.
Se röntgenlääkäri jänisti.
Mutta se nuori lääkäri, Levitt on valmis puhumaan.
Entä äitisi? -Tämä on vain pieni perheongelma, Peter.
Pääsen Phoenixiin tiistaina.
Perheasiat ovat rasittavia.
Usko nyt, se ei ole mikään ongelma.
Kumpikin haluaa, että teen sen jutun. Lähden täältä maanantaina.
Haluatko märän unen? Odota kun kuulet, mitä Levitt sanoi.
Oletko vielä siellä?
Annoin jutun Maureenille.
Anteeksi, en voinut odottaa. Lehti on tärkein.
Tiedät että se ei liity sinuun mitenkään.
Naitko sinä nyt Maureenia? -Hyvä yritys.
Mikset sanonut sitä suoraan? -En koskaan luvannut...
Helvetin sutenööri! Minä tarvitsen sen jutun, Peter.
On muitakin juttuja, parempia.
Roskaa, tämä oli se suuri juttu.
Nyt se on lopussa. -Ei tarvitse...
Otan toisen.
Eikö teidän pitäisi olla tutkimassa äitini hiusta?
Mietin miten rankkaa teidän on suojella häntä.
Hän on terve sielu, elää vielä toiset 50 vuotta.
Seuraava auringonpimennys on 1996. Jos hän pääsee pälkähästä nyt -
hän saa tilaisuuden tappaa taas.
Haluatteko ottaa sen omalletunnollenne?
Minullakin oli tuon kanssa ongelmia.
Me muistutamme toisiamme enemmän kuin haluatte myöntää.
Me elämme yksin, ei lapsia. Meillä on työmme.
Rikokset ovat minun perheeni. 86 henkirikosta 30 vuodessa.
Selvitin niistä 85.
Aliarvioin äitinne. Se ei tule toistumaan.
Te lähetitte sen faksin minulle, eikö niin?
"Sillä Jumala tuo teot tuomiolle" -
"joka kohtaa kaikkea salassa olevaa, olkoon se hyvää tai pahaa."
Senkin paskiainen... -Vera Donovanin kuolema on vastuullani.
Seuraava on teidän vastuullanne.
En voi olla muistamatta -
miten hyvä kokki sinä olit.
Älä viitsi. -Ihan totta.
En osaa edes sulattaa ruokaa. -Teit ruoan kolme kertaa viikossa.
Kävin töissä ja kun tulin kotiin, olit siivonnut ja tehnyt ruoan.
Taitosi ovat vain vähän ruosteessa.
Kun löydät jonkun josta huolehtia, taidot palaavat.
Jonkun josta huolehtia... -Kai sinulla on poikaystäviä.
Olet kaunis, fiksu ja tapaat paljon ihmisiä.
Eikö sinulla tosiaan ole ketään?
Kyllä heitä on ollut paljon.
Hemmetin juntit!
Senkin paskiaiset!
Tulkaa tänne, senkin nulikat!
Tulkaa nyt, senkin pelkurit. -Joudut vankilaan tällä kertaa!
Tiedän kyllä keitä te olette, Chester Lavelier ja muut.
Onko teillä jotain asiaa? -Joudut sähkötuoliin!
Mitä sinä teet?
Miltä näyttää? -Selena, sinä olet juonut.
Ihan totta? -Toivon että et joisi.
Katso minua. Näetkö millainen olen nyt?
Mitä hyötyä tuosta on? -Kymmenen minuutin kuluttua olen kunnossa.
Anna minun olla rauhassa kymmenen minuuttia.
Selena... -Vain kymmenen minuuttia!
Näin isäsi eilen illalla. -Autoitko äitiäsi tappamaan hänet?
Kuka siellä?
Kun saan teidät kiinni, ripustan teidät kelleistä roikkumaan! Lopeta.
Kyllä kaikki järjestyy. -Eikä järjesty.
Voi luoja... -Mene pois!
Se oli vaikeaa aikaa sinulle. Koit sen kerran, nyt se tuntuu taas.
Vaikeaa aikaa? Minä sain vitun hermoromahduksen.
Älä sano sitä sanaa. Se oli vaikeaa aikaa, mutta selvisit siitä.
Mitä minä oikein teen? -Sinä kaipasit lepoa.
Selvisit siitä mainiosti.
Ei niin voi käydä ja saada silti stipendiä.
Se oli vain vaikeaa aikaa. -Olin järjiltäni kun tulin tänne.
Tulkaa tänne!
Mitä sinä teit hänelle? -En mitään, vannon sen.
Älä nyt...
Helvetti! Hitto vieköön...
Minä voin ottaa nuo. Dolores, mennään yläkertaan.
Menkää varovasti ylös. Otamme yhä verinäytteitä.
Jos haluatte, voitte mennä takaportaita pitkin.
John, voimmeko hakea yläkerrasta hänen tavaransa? -Siitä vain.
Olen pahoillani.
Hänellä oli etsintälupa -
joten hän tutki tavarat.
Se on ihan tavanomaista. -Hoidetaan tämä nyt vain.
Voit ottaa kaiken mitä ei ole pussitettu tai merkitty.
Tiedän että et voi ottaa paljoakaan. Olen pahoillani.
Minä voin auttaa.
Onko siinä kaikki? -Ei, Veran huoneessa on vielä jotain.
Tänne ei saa tulla.
Käyn yhä tavaroita läpi.
Rouva Claiborne, mikä tämä on?
Se on leikekirjani. Siinä on Selenan lehtijutut.
Luin niitä Veralle.
Jean Harris... Hän miltei pääsi pälkähästä.
Nixon... Luin sen. Hyvää työtä, saitte hänet avautumaan.
Stipendi Vassariin, vaikuttavaa.
Jessus sentään!
Ettekö olisi voinut tyhjentää tätä? -Laittakaa se takaisin.
Onko tämä todistusaineistoa? -Niinhän minä sanoin.
Laita se pois.
Hitto vieköön! Yritin auttaa sinua.
En lähde täältä ilman leikekirjaani.
Olen pahoillani, John.
Nähdään ylihuomenna kello 9 kaupungintalolla.
Älä hermostu, tulen sinne.
Luulen että asia voidaan selvittää nyt, toisin kuin viimeksi.
Ihanko totta? -Lähdetään nyt vain.
Kuulkaahan, herra iso kiho Pakaravaon kylästä.
Olen kyllästynyt tuohon pelleilyyn.
Mieheni kuolema todettiin onnettomuudeksi, tiedätte sen.
Se oli onnettomuudesta johtunut kuolema.
Minulla oli varmasti hyvä syy tappaa Joe -
mutta miksi tappaisin Veran?
Menetin työpaikkani ja mukavan huoneeni.
Te ette tarvitse työpaikkaa. Motiiviko?
Luulen että 1 600 000 dollaria riittää motiiviksi.
Mitä? -Äitinne on varakas nainen, Selena.
Mistä te oikein puhutte? -Puhuin Veran lakimiehen kanssa eilen.
Hän jätti teille kaiken, viimeistä lanttia myöten.
Ei hän voi tehdä sitä. Te valehtelette.
Te olette miljonääri. -Odota nyt vähän.
Tämä ei ole oikea paikka puhua... -Ole hiljaa.
Hän on hullu. Tuo on ihan pähkähullua.
Hän ei tekisi sellaista. -Eikö hän kertonut siitä sinullekaan, Selena?
Tai ehkä sinä tiesitkin siitä.
Testamentti on vain 8 vuotta vanha.
Frank!
Odotetaanko maanantaiaamuun vai hoidetaanko asia nyt heti?
Tule autoon, äiti.
Tule nyt autoon, hemmetti!
Etkö tiennyt, että hän jätti rahat sinulle? -Vannon sen.
Yli miljoona dollaria. -Se pahansuopa, pöyhkeä vanha harppu!
Lakkaa jauhamasta paskaa!
Nyt sinulla on varaa lakimieheen.
Onko auton kanssa ongelmia? -Ei, kiitos vain.
Kunpa olisin tappanut hänet. Jättää nyt minulle rahansa...
Kunpa olisin tappanut hänet.
Mitä siinä talossa tapahtui?
Dolores?
Hitto soikoon!
Kuka se onkaan herännyt?
Olen märkä. -Se ei ole mikään uutinen.
Kauanko tällä kertaa? -Siitä kun olit tolkuissasi? Kaksi päivää.
Sinä annat minun olla märissä lakanoissa -
kun en ajattele selkeästi.
Niinhän sinä teet. Eikö niin?
Tämähän on pelkkää juhlaa kun sinä uinut.
Missä posliinipossuni on? -Niitä on 200, minkä niistä haluat?
Viisasteletko sinä? -En.
Jos olisin viisas, olisin lopettanut työt.
Katsotaan mitä on jäljellä.
Hitto vieköön, haluatko marinoitua siinä?
Sinä käytät tätä alusastiaa, halusit tai et.
Kas niin.
Vaununne odottavat, teidän korkeutenne.
Pidä kiinni minusta hyvällä kädellä. Ponnista hyvällä jalalla.
En ymmärrä, miksi minun pitää tehdä tämä.
Inhoan tätä yöpaitaa. -Silkin ja satiinin ajat ovat ohi.
Nyt käytät vain rypistymättömiä kankaita.
Sinä myrkytät minut, Dolores.
Hitaasti mutta varmasti.
En toki. Kun päätän tappaa sinut, en käytä myrkkyä.
Tyrkkään sinut ikkunasta. Sitten on yksi haiseva ämmä vähemmän.
Olet kuin takapuoleen ammuttu karhu tänään -
Dolores Claiborne.
Haluan posliinipossuni! -Nouse sitten ylös ja hae se.
Sinä pystyt siihen. Liikunta tekee sinulle hyvää.
Tarvitsen jonkun joka tekee kuten käsketään.
Älä mene liian pitkälle.
Menen niin pitkälle kuin haluan.
Kyllä vain.
Jos tämä muka on elämää -
sanon juuri sen mitä haluankin.
Tämä pikkupossu joi samppanjaa, tämä pikkupossu söi papuja.
Laitan sinulle teetä, se parantaa oloasi. -Eikä paranna.
Oloni ei enää koskaan parane.
En enää koskaan tunne oloani hyväksi.
Hyvä luoja...
Vera?
Mitä helvettiä sinä oikein teet?
Pois tieltä, Dolores. -Mihin sinä olet menossa?
Mikä ihme sinuun on mennyt?
Päästä irti!
Päästä minut!
Vera?
Hyvä luoja...
Älä puhu. Kutsun lääkärin.
Ei lääkäriä tai sairaalaa. -Kyllä sinä selviät.
Älä liiku. Sinulla ei ole mitään hätää.
Dolores Claiborne sanoo, että minulla ei ole hätää.
Mikä helpotus kuulla ammattilaisen mielipide.
Miksi sinä teit sen?
Koska minä vihaan vanhuuden hajua.
Olen väsynyt ja haluan sen loppuvan.
Autatko minua, Dolores?
Autatko minua kuolemaan?
En halua kuolla sairaalassa. Tapa minut nyt.
Jos tosiaan haluat auttaa minua, pidä kiirettä.
Tässä on kirjattu kirje.
Et taida uskoa minua. Sinä luulet, että tapoin hänet.
Minun mielipiteelläni ei ole väliä, muiden mielipiteillä on.
Tein listan lakimiehistä.
Ne ovat suuria firmoja New Yorkissa. Siihen menee pari päivää -
joten älä sano maanantaina sanaakaan.
Ota se.
Ehkä et ymmärtänyt, että yritän auttaa sinua.
Luuletko että välitän paskan vertaa muiden puheista?
Vain sinä olet minulle tärkeä. -En voi lähettää sinua vankilaan.
Luuletko että se on maailman loppu? Se olisi helpotus.
Istutaan ja nukutaan, kolme ateriaa päivässä.
Ehkä olet onnellinen surullisena.
Onko se niin, äiti? -Jos se on sinulle helpompaa.
Vera oli oikea ämmä, ilkeä ja pahansisuinen.
Mikset lähtenyt vain pois? -Kuten New Yorkissa on tapana?
Jos minua satutetaan, minä lähden.
Opin sen kauan ennen New Yorkia.
En minä satuttanut sinua. -Mitä sinä tuolla tarkoitat?
Syytätkö sinä isää? Siitäkö tässä nyt on kyse?
Hän oli juoppo, hänestä ei ollut mihinkään.
Ehkä hän löi sinua, mutta minä en sitä muista.
Et tunnu muistavan mitään. -Isä ei ole täällä puolustamassa itseään.
Sinä et todellakaan muista sitä.
Tässä on se pirun lista. Tee mitä haluat sillä.
Siksi sinä olet noin hämmentynyt. -Tarkoitat kai sekaisin.
Jos yrität tehdä jotain analyysia, määrittele termit.
Kriittisen ajattelun perusasia on yhteinen sanasto. -Ota juotavaa.
Ei, olen pitänyt tarpeeksi hauskaa yhdelle illalle. -Ei!
Istu alas ja jätä sikseen tuo Vassarin paskapuhe.
Istutaan tässä ja juodaan. Kun me olemme lopettaneet...
Kun minä olen lopettanut, voit ottaa pillerin joka parantaa oloa.
Älä sano sanaakaan, hemmetti.
Ennen kuin menet liian sekaisin, katso hänen todistustaan.
Näin sen, entä sitten?
Aina ei voi onnistua.
Saanko nousta pöydästä? -Et ennen kuin kerrot miten luokan priimus -
voi saada noin huonoja arvosanoja. -Jätä hänet rauhaan.
Et sinäkään ollut mikään neropatti koulussa.
Yksikään Claiborne ei ole syntynyt sairaalassa.
Saanko nousta pöydästä? -Et saa.
Mene vain, kulta.
Kiitoksia vain. -Pidä suusi kiinni, ajat hänet vielä tiehensä.
Mitä sinä täällä teet? -Mennään yhdessä lautalla. Ei kai se haittaa?
Eikö olekin kaunista?
Sinäkin olit ennen kaunis. Mikset ole enää kaunis?
Koska pesit viimeksi hiukset?
Se johtuu huumeista, eikö niin? Olet muuttunut.
Olet 13 ja poltat pilveä. Mistä saat sitä ja kauanko se on jatkunut?
En käytä huumeita.
Olipa se mitä tahansa, rakastan sinua silti.
En voi auttaa sinua ennen kuin kerrot totuuden.
Oletko sinä raskaana? -Älä viitsi.
Haluatko olla kuten minä, tyhmä ja paikalleen juuttunut?
Luuletko että kannustin sinua jotta päädyt siivoojaksi?
En ole raskaana. -Mikä sinua sitten vaivaa?
Jätä minut rauhaan. -Enkä jätä, kuljemme lautalla koko päivän -
kunnes kerrot, mikä on vialla.
Mikset puhu minulle? -Päästä minut!
Ei hätää. -Päästä irti!
Mikä sinua vaivaa? Puhu minulle!
Mistä sinä sait tuon? Miksi...
Se on isoäiti St. Georgen kameekoru. -Se on minun.
Kävitkö isäsi kaapilla? -Älä, äiti...
Varastitko sen? -Lopeta, se on minun.
Hyvä luoja...
Kuten näette, rouva St. George -
miehenne sulki tämän tilin. -Miten se on mahdollista?
Ne ovat minun. Miten se on mahdollista, kun tilikirja on tässä?
Kyseessä on... oli sellainen tili -
jolta toinen vanhemmista voi tehdä nostoja.
Tässä ei näy mitään nostoja. Miten hän teki sen ilman tilikirjaa?
Rouva St. George, voisitteko puhua hieman hiljempaa?
Tämän mukaan miehenne ilmoitti tilikirjan kadonneen -
ja pyysi uuden. Se on ihan tavallista.
Hitto vieköön, minä avasin tilin!
Kenen luulette laittaneen rahaa tilille? -Älkäähän nyt.
Me toimimme täysin laillisesti ja pankin käytännön mukaan.
Ehkä se on laillista tai sitten ei. Mutta en voi uskoa -
että ette viitsineet edes soittaa sille jonka nimissä tili on.
Olen pahoillani... -Sanokaa se vielä kerran ja potkaisen teitä persuuksiin!
Lydia?
Se johtuu siitä, että olen nainen.
Jos minä kertoisin sadun tilikirjan katoamisesta ja pyytäisin uuden -
tai nostaisin 11 vuoden säästöjä -
te soittaisitte Joelle.
On kaksi vaihtoehtoa. Joko hän hautasi rahat takapihalle -
tai sitten hän avasi uuden tilin.
Herra Pease, teidän ei ole pakko kertoa, mutta toivon että mietitte -
sitä surua minkä olisitte voinut säästää soittamalla sen puhelun.
Kertokaa minulle, onko hän avannut uuden tilin -
vai pitääkö minun alkaa kaivaa pihamaatani?
Kun lounashopeat on kiillotettu, vierashuoneet pitää tuulettaa.
Haluan käydä läpi kirjaston ja olohuoneen vuodesohvien liinavaatteet.
En pidä noista väreistä, vaihda ne. Dolores, tarkistitko kukat?
Pitääkö sinun näyttää noin surkealta? 36 tunnin kuluttua -
seisot täydellisen auringonpimennyksen keskipisteessä.
Vieraat tulevat 800 mailin päästä katsomaan jotain, minkä sinä näet...
Pamela, oletko nähnyt Doloresia?
Kun ruoka tuodaan, huolehdi että heillä on kaikki tarvittava.
Tein listan. En halua viime hetken säntäilyjä Jonesportiin.
Kuunteletko sinä?
Pamela, keittäisitkö teetä?
Lopetitko jo? -Olen pahoillani, rouva Donovan.
Vera.
Salongissani olevat hysteeriset naiset kutsuvat minua etunimellä.
Kerro nyt mistä on kyse.
Mikä saa kivikovan naisen vollottamaan tuolla tavalla?
Joe varasti rahani. Menin sulkemaan tilini...
Olin säästänyt ne rahat Selenalle.
3 000 dollaria, ne olivat poissa.
Älä odota mitään minulta, kaikki rahani ovat käteisenä.
Aioitko pelata osakemarkkinoilla? -Aioin lähteä pois.
Aioin viedä Selenan mukanani tänä iltana ennen kuin hän palaa.
Onpa dramaattista. Miksi sinä sitten olit karkaamassa?
Kerro nyt, Dolores. Ehkä se ei ole niin kamalaa kuin luulet.
Se on minun! -Hyvä luoja...
Isäsi on ollut kimpussasi, eikö niin? -Mitä?
Mitä hän teki? -Ei mitään.
Koskiko hän sinuun? -Ei!
Mitä hän teki sinulle? Kerro totuus, se on tärkeää.
Anna minun olla!
Senkin ämmä! Hullu valehteleva ämmä!
Olet helvetin mielipuoli!
Luuletko että keksin sen? -Keksitkö sen ihan itse?
Miten et muista sitä? -Muistan että löit häntä.
Muistan veren hänen kasvoillaan, juomisen ja tappelun, en tuota.
Mackey on oikeassa, olet vaarallinen. Haista paska! -Sinun täytyy uskoa.
Älä estä minua. Menen hotelliin, siellä tarvitaan apua.
Palaan parin päivän kuluttua. -Olemme puhuneet siitä.
Ei sillä ole väliä!
En halua olla täällä, kun kerrot hulluista ajatuksistasi. -Tule tänne!
Jätä minut rauhaan!
12 tunnin unet ja näytät surkealta. -Minun pitää lähteä Arizonaan.
Se on suuri juttu ja minulle tärkeä. -Tiedän.
Pakkasin tavarasi. Tavarasi olivat levällään.
Kahvi on hellalla.
Mikä se on? -Komisario Mackeyn raportti. Ota se.
En halua sitä.
Oletpa sinä urhea.
Soitan pari puhelua. Puhelinlinja avataan huomenna.
Minä otan raportin, faksaan sen lakimiehelle. Puhelu tulee huomenna.
Kun puhut lakimiehen kanssa, tee kuten hän sanoo.
Myöhästyt lautasta. -Haluatko hirteen? Lörpöttele maanantaina.
Olen pahoillani, äiti.
Toisinaan narttumaisuus on naisen ainoa keino.
Helvetti...
Toivottavasti teen oikein, en ole käyttänyt tällaista.
Japanilaiset tekevät vinhoja vimpaimia. Sinä nukut nyt, Selena -
mutta tiedän, että lähdet herättyäsi.
Kun kuulet tämän, olet Arizonassa.
Kaikki on tehty ja sanottu. Unohda se lakimiehen palkkaaminen.
Menen huomenna puhumaan heidän kanssaan enkä ole enää hankala.
Kerron nyt sen mitä kerron heille. Haluan että kuulet sen minulta.
Miten pitkälle hän on mennyt?
Selena sanoo, että se ei ole totta.
Hän huusi niin paljon, että sen täytyy olla totta.
Olisi pitänyt arvata se hänen käytöksestään.
Voi luoja... -Miten pitkälle hän on mennyt?
Ei Joe ollut aina sellainen. Eihän se ihanaa ole ollut...
Onko hän nussinut tyttöä?
En tiedä.
Mutta jos ei ole, hän tekee sen pian.
Hän on telakalla töissä ja palaa huomenna. Ne rahat...
Aioin päästä mahdollisimman kauas niillä 3 000 dollarilla.
Miten kauas? Jonesportiin vai Bangoriin?
Et ole koskaan ollut 50 mailia kauempana täältä.
Miten pitkään kestäisi ennen kuin hän löytäisi sinut?
Me elämme masentavan miehisessä maailmassa.
Ehkä olen väärässä. -Mitä jos olet oikeassa?
Aviomiehiä kuolee joka päivä.
Yksi kuolee varmaan juuri samalla hetkellä kun istut siinä itkemässä.
He kuolevat ja jättävät rahansa vaimolle.
Minähän sen tiedän.
He ajavat kotiin rakastajattarensa luota ja jarrut pettävät yhtäkkiä.
Onnettomuus voi olla onnettoman naisen paras ystävä.
Eikö bossa nova ole ihanaa? Löysin heidät New Yorkista.
Halusin heidät tänne ehdottomasti. Hei, mitä kuuluu?
Summeri soi keittiössä, hoida sinä se.
Olen pahoillani, olemme niin nopeita kuin pystymme.
Älähän nyt, kaikkihan on hurmaavaa.
Radiossa puhuttiin sateesta. -Älä pelkää, näen kyllä pimennykseni.
Lähetän sinut kotiin.
Olet tehnyt upeaa työtä ja kaikki on kunnossa.
Haluan että jaat tämän kokemuksen miehesi kanssa.
Tuleeko hän kotiin? -Kyllä kai.
Tässä on pimennyslasit ja laatikot. Arvelin että te pidätte niistä.
En voi... -Toisinaan, Dolores -
toisinaan täytyy olla ylimielinen narttu selvitäkseen hengissä.
Toisinaan -
narttumaisuus on naisen ainoa keino.
Kiitos, Vera.
Mene nyt kotiin. Pam ja Sheila hoitavat siivouksen.
Muista: auringonpimennys on viideltä.
Haluan nähdä sen. Minulla on kiikarit, etsin hyvän paikan.
Senkin paskaläjä!
Mitä helvettiä sinä täällä teet?
Sain vapaata. Tervetuloa kotiin vain sinullekin.
Älä aloita taas. Missä Selena on?
Hän on hotellissa töissä. -Ostit näköjään kaupan tyhjäksi.
Mitä tuossa on? -Lahja, jolla juhlimme auringonpimennystä.
Pimennys muka... -Minulla on niin hyvä olo, että haluan jakaa sen.
Mikä tekee sinut niin onnelliseksi?
Jessus sentään... -Etkö halua sitä? Voin kaataa sen poiskin.
Vera lähetti jotain vehkeitä joilla katsoa pimennystä.
Niin kuin se muka kiinnostaisi... -En halua riidellä.
Yritetään nauttia tästä päivästä. -Se ei ole vaikeaa.
Mikä määrä ihmisiä! Katso nyt noita.
Kaikki saarelaiset ovat tuolla.
Toivottavasti sataa niin kovaa, että kaikki hukkuvat.
Mikä sinua vaivaa? Se on vain ukkospilvi joka peittää auringon.
Syö nyt, ennen kuin kärpäset ehtivät sen kimppuun.
Nyt se alkaa.
Hei, Dee! Tätähän sinä ja kaikki nuo hölmöt odottivat.
Raahaa perseesi tänne.
Hitto...
Se katoaa tosiaan.
Minulla on toinenkin yllätys.
Keksittiinkö pilleri jolla rumuus parannetaan?
Tiedäthän rahat Selenan tilillä?
Mitä niistä? -Sinä veit ne.
Oletpa sinä äkäisen näköinen.
Kaipa se on hauskaa. -Kyllä on, huijasin sinua oikein kunnolla.
Olet huijannut minua usein, mutta nyt sain tietää siitä.
Käytit jo 500 taalaa. Mihin ne menivät, Joe?
Pokeriin vai olueen?
Taas sinä aliarvioit minut. -Se oli tarkoitettu koulua varten.
Tuhlasit meidän rahamme ja sitten hänenkin. -Hitot koulusta.
3 000 dollaria ei riitä mihinkään nykyään.
Olin koko päivän pankissa. Et olisi saanut tehdä sitä.
Valehtelit ja sait heidät rikkomaan omia sääntöjään.
Mitä sinä olet tehnyt? -Nostin kaikki rahat käteisenä.
Kaiken muun paitsi tuhlaamasi 500 taalaa. Joten vedä käteen.
Mikäli saat sen vetelän makaronin vielä pystyyn.
Sanoinhan miten käy, jos et lopeta tuota.
Uskotko minua nyt? -Uskon!
Voi luoja...
Katso tuota. Tähti.
Näet kohta lisää tähtiä jos et kerro heti, missä rahat ovat.
Hautasin ne pihamaalle.
Niityn viereen. -Haetaan ne sille jolle ne kuuluvatkin.
Joka pennin on syytä olla tallella.
Säästä suuret puheesi kavereillesi. Pitävätkö he sinua panomiehenä -
kun selviää, että et saa muuta kuin 13-vuotiasta tytärtäsi?
En tiedä mistä puhut. -Ihanko totta?
Miksi sitten näytät siltä kuin itse piru olisi napannut sinua palleista?
Tyttö on valehtelija ja pirunmoinen härnääjä.
Miten sinä saatoit?
Kaiken sen jälkeen mitä tein hänen hyväkseen hän menee valehtelemaan...
Hän saa selkäsaunan kun palaa.
Sinä saat vain pitkän tuomion lapseen sekaantumisesta.
Senkin narttu!
Mitä enemmän juokset, sitä hullummin käy. -Päästä minut!
Nyt saat maksaa! Etkä selviä pelkällä rahalla!
Ojenna käsi ennen kuin putoan. Auta minua nyt, hemmetti!
Mitä sinä teet? Dee, mihin sinä menet?
Älä viitsi! Mihin sinä menet?
Senkin ämmä! Vannon että kuolet!
Auttakaa minua! Apua!
Kukaan ei kuule sinua.
Sinun on syytä toivoa, että en pääse pois täältä.
Pimennys kesti 6,5 minuuttia. Se oli kuulemma ennätys.
Se oli enemmän kuin vain ukkospilvi auringon edessä. Se oli kaunista.
Poltin mekon ja pudotin viskipullon kaivon lähelle -
ja kyselin, oliko kukaan nähnyt Joeta ryyppyreissulla.
Mackeyta lukuun ottamatta se oli helpompaa kuin luulin.
Niin se tapahtui. En piittaa enää, kuka tietää siitä.
Piittaan vain siitä, kuten olen aina piitannut -
että sinä olet turvassa.
Minä valehtelin sinulle. Ja itselleni.
Nyt on aika maksaa viulut.
Yksi kahvi, yksi dollari.
Viitosesta takaisin...
Yksi kahvi, yksi kaakao. Yhteensä 60 centiä.
Siinä on puolet liikaa.
Siinä on.
Olet kylmä kuin simpukan sisus.
Tämä lämmittää sinua.
Etkö halua sitä? Se on kaakaota. Otetaan kansi pois.
Onko sinulla se pikkujuttu minkä annoin sinulle? Näytä sitä.
Se on hyvin tärkeä. Äitini sai sen äidiltään.
En anna sitä kenelle tahansa. Se on hyvin tärkeä sinulle, kulta.
Ota tämä. Se on ihan vain sinulle.
Ovatko kätesi kylmät? -Eivät.
Anna kädet tänne. -Ei tarvitse.
Kukaan ei näe meitä. Anna käsi tänne.
Kaakao läikkyy. -Voihan nenä...
Ostan sinulle toisen. Anna kun kuivaan kätesi.
Sinulla on kylmät kädet. -En voi...
Älä, isä...
Tiedät miten se tehdään, minähän näytin sinulle. Muistatko sen?
Kukaan ei näe meitä.
Muistatko?
Muistatko miten näytin sinulle? Tee se.
Juuri noin...
Olet minun kiltti tyttöni. Minä rakastan sinua, Selena.
Olet minun kiltti tyttöni.
Haluatteko vaihtorahat?
En, pitäkää ne.
Aioin tappaa Veran.
Hän yritti sitä itse, mutta jäikin henkiin.
Hän rukoili saattamaan loppuun sen minkä hän aloitti.
En tiennyt, pystyisinkö siihen.
Kun palasin keittiöstä, hän oli kuollut. -Teillä oli kai tuuria.
Te luovuitte oikeudestanne lakimieheen. -Kyllä.
Olen vihkinyt ihmisiä jotka toivat lakimiehen mukanaan.
Hoidetaan tämä nyt.
Ennen kuin allekirjoitan Mackeyn raportin, haluan tietää pari asiaa.
Todistajien mukaan te uhkailitte Vera Donovania.
Onko se totta? -Kysykää siitä mitä te todellisuudessa haluatte tietää.
Kaikki aikanaan, rouva Claiborne.
Uhkailitteko te häntä? -Totta kai.
Hän kertoi sen lauantaina. -Tämä ei ole julkinen käsittely.
Tuo nainen, jolla ei ole lakimiestä, on minun äitini.
Tämä ei ole oikeudenkäynti, minulla on oikeus olla paikalla.
Selena St. George... Hoidetaan homma ja palataan mantereelle.
Raportti ei ole täydellinen... -Meillä on kuulustelu kesken.
Äitini ei tappanut Vera Donovania. -Näiden 30 sivun mukaan hän teki sen.
Tässä on vain aihetodisteita. Hänellä ei ole kunnon todisteita.
Aihetodisteita? Samuel Marchant, sivu 6. -Kerro mitä tässä ei ole.
Teillä oli viikonloppu aikaa hankkia lakimies. -Mitä raportissa ei ole?
Nuo kaksi naista rakastivat toisiaan.
Ihanko totta? Siitä me haluaisimme kuulla.
Emme huomanneet sitä tutkimuksissamme. Vai mitä, Frank?
Kertokaa tästä molemmin- puolisesta kiintymyksestä.
Omia havaintojanne.
Miten he tulivat toimeen kun kävitte täällä jouluna -
syntymäpäivillä ja lomilla, aina kun saatoitte jättää toimittajan työnne?
Kertokaa siitä.
Koska kävitte täällä viimeksi?
Neiti?
15 vuotta sitten.
Teillä täytyy olla ilmiömäinen muisti.
He olivat yhdessä 22 vuotta. Viimeiset 10 vuotta -
hän huolehti Verasta 24 tuntia päivässä vuoden ympäri -
80 dollarilla viikossa. -Lopettakaa kun voitte.
Hän sanoo, että he vihasivat toisiaan. Jos asia oli niin -
miksi pysyitte yhdessä? Oli parempiakin työpaikkoja.
Miksi kestit 20 vuoden ajan sitä helvettiä?
Tämä on noloa, teidän pitäisi olla ammattilainen.
En tosiaan käynyt täällä.
Kuka muu kävi talossa viimeisten vuosien aikana?
Tri Collin kävi kerran kuussa. -Älkää unohtako Sammy Marchantia.
Kukaan muu ei piitannut heistä. Heillä oli vain toisensa.
Siksi te pysyitte yhdessä. Niinkö tehdään vihaamalleen ihmiselle?
Elämä myydään 20 centin tuntihintaan.
Onpa liikuttavaa.
Mutta 1 600 000 dollaria -
on enemmän kuin 20 centiä tunnissa.
Hän ei tiennyt testamentista. -Älkäähän nyt, neiti St. George.
Testamentti on 8 vuotta vanha.
Frank oli paikalla kun Mackey kertoi siitä.
Tiesikö hän? -Konstaapeli ei ole syytetty.
Ei äitinikään ole. -Konstaapeli?
Hän vaikutti aika yllättyneeltä.
Siltä minusta tuntui.
Parhaat ystävät ovat keskenään 8 vuotta eikä asiasta ole puhetta?
Ihmiset säilyttävät salaisuuksia pidempiäkin aikoja.
1 600 000 dollarin salaisuuden? Älkää nyt viitsikö!
Tiesittekö te testamentista, rouva Claiborne? -En.
Vera teki selväksi, että hän vie kaiken mukanaan.
Arvelin että tulisi pyykättävää ja hyvästit. -Sehän on kätevää.
Ettekö te usko häntä?
Ehkä hän onkin todella nerokas rikollinen.
8 vuoden ajan oli tilaisuus päästä saaren rikkaimmaksi naiseksi.
Mitä hän tekee? Odottaa vuoden ja antaa Veran hukkua ammeeseen?
Nääntää hänet nälkään 3 vuodessa?
Uppoatte vain syvemmälle. -Tukehduttaako hän hänet unessa?
Äitini suunnitelma oli paljon nerokkaampi. -Howard!
Hän kesti 8 vuoden ajan alusastioita, vaippoja ja makuuhaavoja -
kunnes Veralla oli toinen jalka haudassa. Mitä hän sitten teki?
Tiedämme sen. -Se on teorianne.
Hän odotti tyrkätäkseen hänet portaista.
Se näyttää onnettomuudelta. -Hän penkoi keittiön etsiessään kaulinta.
Rauhoittukaa. -Onko nuijiminen onnettomuus?
Hän hätääntyi, kuten te nyt.
Marchant toi postin aina kello 12. Miksei hän odottanut?
Hän hätääntyi. -Mistä te tiedätte sen?
40 vuoden kokemuksella. -Ette koskaan erehdy.
85 86:sta, yhtä tapausta vaille täydellinen.
Raportissa on totuus!
Kertokaa hänelle, miksi me oikeasti olemme täällä.
Tehkää se.
Kertokaa hänelle.
Koska hän on tehnyt sen ennenkin. -Liittyykö tähän aikaisempi rikos?
Ei liity. Häntä ei syytetty siitä.
18 vuotta sitten -
isäni joi pullon viskiä ja putosi kaivoon.
Mackey ei pitänyt sitä onnettomuutena ja sen takia me olemme nyt täällä.
Mitä mieltä sinä olet, Selena?
Olen teille anteeksipyynnön velkaa.
Sanoin teitä paskiaiseksi.
Te sanoitte, että me olemme samanlaisia. Olitte oikeassa.
Olemme kuluttaneet 18 vuotta syyttäen tätä naista. Tulimme tänne -
ainakin minä tulin, uskoen että hän on syyllinen.
Me unohdimme, että nyt on kyse Vera Donovanista, ei isästäni.
Mitä jos se ei ollutkaan onnettomuus?
Siitä on 18 vuotta.
En tiedä mitä se teille teki -
mutta minut se kulutti loppuun.
Olen elänyt sen kanssa elämäni jokaisen päivän.
Joka ikisen päivän.
Olin väärässä, enkä aio tehdä sitä toiste.
Jos minä voin sanoa niin, ettekö tekin voi?
Hän ei tappanut Vera Donovania.
Etsitte koko ajan savuavaa asetta.
Sellaista ei ole. Teillä on 30-sivuinen kuvaus itsemurhasta.
Kysyn teiltä, kunnialliselta mieheltä -
kaiken kokemuksenne ja näkemänne perusteella -
olisimmeko täällä jos kyseessä olisi joku muu kuin Dolores Claiborne?
Raportissa on totuus!
Jos viette asian oikeuteen, epäonnistutte taas.
Miten haluatte päättää uranne? Minulla on lista lakimiehistä -
jotka repivät teidät ja tämän jutun kappaleiksi oikeussalissa.
Äiti, lähdetään nyt. Hän ei voi enää vahingoittaa sinua.
John? Annan sinun päättää.
Tule. On aika lähteä.
Täällä on kylmä silloinkin kun on lämmin.
Arizonassa on toisenlaista.
Ei ole mitään Arizonaa.
Ei minun tarvitse lähteä. Se oli valhe.
Päätoimittajani, juttu, kirja... Se kaikki on lopussa.
Pitääkö minun yhä olla huolissani sinusta?
En tiedä miten suhtautua siihen mitä teit. Ehkä en koskaan tiedä.
Mutta tiedän, että teit sen minun takiani.
En halua menettää sinua taas.
Mene vain. Et sinä menetä minua.
Mene vain.